b"\n_START_ARTICLE_\nOper\xc3\xb3 trp\n_START_PARAGRAPH_\nL'oper\xc3\xb3\xc2\xa0trp\xc2\xa0\xc3\xa9s un oper\xc3\xb3\xc2\xa0\xe2\x80\x94 un grup de gens que s\xc3\xb3n utilitzats, o transcripts, conjuntament \xe2\x80\x94 que codifica els components per a la producci\xc3\xb3 de tript\xc3\xb2fan.\xc2\xa0L'oper\xc3\xb3\xc2\xa0trp\xc2\xa0\xc3\xa9s present en molts bacteris, per\xc3\xb2 va ser descrit per primera vegada en Escherichia coli. L'oper\xc3\xb3 \xc3\xa9s regulat de manera que quan el tript\xc3\xb2fan\xc2\xa0\xc3\xa9s present en l'entorn cel\xc2\xb7lular, els gens necessaris per la seva s\xc3\xadntesi no s\xc3\xb3n expressats. Va ser un sistema experimental important per comen\xc3\xa7ar a entendre la regulaci\xc3\xb3 g\xc3\xa8nica, i \xc3\xa9s generalment utilitzat per ensenyar-la acad\xc3\xa8micament._NEWLINE_Va ser descobert l'any 1953 per Jacques Monod et al., l'oper\xc3\xb3 trp\xc2\xa0de l'E. coli va ser el primer oper\xc3\xb3 reprimible en ser descobert. Mentre l'oper\xc3\xb3\xc2\xa0lac\xc2\xa0pot ser activat per una subst\xc3\xa0ncia qu\xc3\xadmica, l'al\xc2\xb7lolactosa,\xc2\xa0l'oper\xc3\xb3 trp\xc2\xa0\xc3\xa9s inhibit tamb\xc3\xa9 per una subst\xc3\xa0ncia qu\xc3\xadmica, el tript\xc3\xb2fan. Aquest oper\xc3\xb3\xc2\xa0cont\xc3\xa9 cinc gens estructurals: trp E, trp D, trp C, trp B, i trp A, els quals codifiquen la tript\xc3\xb2fan sintetasa. Tamb\xc3\xa9 cont\xc3\xa9 un gen inhibitori anomenat\xc2\xa0trp R. El trp R t\xc3\xa9 un promotor on l'ARN polimerasa s'uneix i sintetitza RNAm per una prote\xc3\xafna reguladora. La prote\xc3\xafna que \xc3\xa9s sintetitzada per trp R s'uneix a l'operador causant un blocatge de la transcripci\xc3\xb3. En\xc2\xa0l'oper\xc3\xb3 lac, l'al\xc2\xb7lolactosa es lliga a la prote\xc3\xafna repressora, permetent aix\xc3\xad la transcripci\xc3\xb3 dels gens, mentre que en l'oper\xc3\xb3 trp, el tript\xc3\xb2fan es lliga a la prote\xc3\xafna repressora efica\xc3\xa7ment blocant la transcripci\xc3\xb3 dels gens. En ambdues situacions, la repressi\xc3\xb3 afecta l'ARN polimerasa que transcriu els gens de l'oper\xc3\xb3. A difer\xc3\xa8ncia de l'oper\xc3\xb3 lac,\xc2\xa0l'oper\xc3\xb3 trp\xc2\xa0cont\xc3\xa9 un p\xc3\xa8ptid senyal i una seq\xc3\xbc\xc3\xa8ncia\xc2\xa0atenuadora\xc2\xa0que permet una regulaci\xc3\xb3 gradual._NEWLINE_\xc3\x89s un exemple de regulaci\xc3\xb3 g\xc3\xa8nica negativa. Dins la seq\xc3\xbc\xc3\xa8ncia reguladora de l'oper\xc3\xb3, l'operador \xc3\xa9s blocat per la\xc2\xa0prote\xc3\xafna repressora en la pres\xc3\xa8ncia de tript\xc3\xb2fan (impedint aix\xc3\xad la\xc2\xa0transcripci\xc3\xb3) i \xc3\xa9s alliberat en abs\xc3\xa8ncia de tript\xc3\xb2fan\xc2\xa0(permetent aix\xc3\xad la transcripci\xc3\xb3). El proc\xc3\xa9s d'atenuaci\xc3\xb3\xc2\xa0complementa aquesta acci\xc3\xb3 reguladora."